หุ้น29มี.ค.ปิดบวก3.42จุด
หุ้นไทยวันที่ 29 มี.ค.ปิดที่ 1,036.36 เพิ่ม 3.42 จุด มูลค่าซื้อขาย 25,455ล้านบาท&nbsp;
29 มี.ค. 2554

หุ้นไทยวันที่ 29 มี.ค.ปิดที่ 1,036.36 เพิ่ม 3.42 จุด มูลค่าซื้อขาย 25,455ล้านบาท 
ดัชนีหุ้นไทยปิดตลาดวันที่ 29 มี.ค. ที่ 1,036.36 จุดเพิ่มขึ้น 3.42 จุดหรือ 0.33% ด้วยมูลค่าการซื้อขาย 25,455 ล้านบาท
นายพิชัย เลิศสุงพงศ์กิจ ผู้ช่วยกรรมการผู้จัดการ บล.ธนชาต กล่าวว่า ดัชนีหุ้นไทยยังมีแนวโน้มที่ดีหลังจากนักลงทุนคลายความกังวลเรื่องความถดถอยของเศรษฐกิจโลกและปัญหาของญี่ปุ่น โดยจะเห็นว่าขณะนี้ตลาดหุ้นต่างๆทั่วโลกได้ปรับตัวเพิ่มขึ้นสูงขึ้นแล้วยกเว้นตลาดญี่ปุ่นเท่านั้น
สำหรับตลาดหุ้นไทยนักลงทุนทั้งต่างชาติและไทยได้มองข้ามไปสู่การเลือกตั้งแล้วและเป็นการเดินเข้าสู่ระบบประชาธิปไตยรวมถึงการจัดงานไทยแลนด์โฟกัสที่นักลงทุนต่างชาติได้เห็นว่าบริษัทจดทะเบียน(บจ.)67แห่งที่เข้าร่วมยังมีการเติบโตได้อย่างดีและขณะนี้จะเห็นว่าหุ้นไทยดูดีกว่าตลาดหุ้นอื่นๆในตลาดเกิดใหม่ด้วย
อย่างไรก็ตามมองว่าดัชนีหุ้นมีโอกาสที่จะขึ้นไปสู่จุดสูงสุดอีกครั้งที่ระดับเดิมที่ 1,055 จุดและแนวต้านที่ 1,030จุด